Diari Oficial de la Generalitat Valenciana


Sumari del DOGV 4456, del 10-03-2003 (2003/2593)

ACORD de 31 de gener de 2003, de la Comissió Territorial d'Urbanisme de València, relatiu a la Modificació núm. 3 de les Normes Subsidiàries de Potríes.
--------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2593


Data del document
:   31-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Potries
    * pla d'urbanisme

ACORD de 31 de gener de 2003, de la Comissió Territorial d'Urbanisme de València, relatiu a la Modificació núm. 3 de les Normes Subsidiàries de Potríes. [2003/2593]
  
Vist l'expedient remés per l'Ajuntament de Potríes referit a la Modificació núm. 3 de les Normes Subsidiàries, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió realitzada el dia 3 de juliol de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 29 d'octubre de 2002.
  
Segon
  
El projecte consta de memòria i plans d'informació i d'ordenació.
  
Tercer
  
La modificació inclou tres punts el contingut de la qual és el següent:
  
1. Modificació de la Unitat d'Execució número 2
  
Proposa la redelimitació d'esta unitat a fi d'incloure els terrenys existents entre esta i les rotondes previstes per la Diputació Provincial en la carretera CV-680, que es qualifiquen com a dotacionals i exclou algunes parcel·les consolidades per l'edificació que tenen els servicis urbanístics necessaris.
  
A més es reordena l'àmbit, en síntesi s'incrementa la secció d'alguns dels vials prevists.
  
Les xifres de la modificació es concreten en la taula següent:
  
Sup. UE núm. 2 Sup. Dotacional Sup. Edificable
  
NNSS 18.508,85 m² 6.586,46 m² 11.922,39 m²
  
Modificació 22.438,91 m² 11.320,41 m² 11.118,50m²
  
2. Modificació de la Unitat d'Execució número 5
  
Planteja un reajustament en la delimitació de la unitat per a no hipotecar solucions incloses en el Pla General que l'Ajuntament està redactant i l'ampliació d'un dels vials de l'ordenació.
  
La modificació es quantifica en la taula següent:
  
Sup. UE núm.. 5 Sup. Dotacional Sup. Edificable
  
NNSS 12.274, 50 m² 4.460,50 m² 7.814,00 m²
  
Modificació 12.231,45 m² 4.742. 72 m² 7.488,73 m²
  
3. Delimitació de la Unitat d'Execució plaça de Sant Vicent
  
Proposa la delimitació d'una nova unitat d'execució en l'entorn de la mencionada plaça, que inclou a més de sòl dotacional afectat, les parcel·les que es convertixen en solars amb l'actuació.
  
Quart
  
Amb data 13 de gener de 2003 s'ha sol·licitat informe al Servici de Vies i Obres de la Diputació de València, sense que fins a la data es tinga constància de la seua emissió.
  
Cinqué
  
Potríes disposa de Normes Subsidiàries de planejament aprovades definitivament en data 3 de maig de 1984.
  
Sisé
  
La Comissió Informativa de la Comissió Territorial d'Urbanisme de València, en sessió realitzada el 28 de gener de 2003, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
El projecte justifica que amb la modificació de les unitats d'execució números 2 i 5, s'incrementa el sòl dotacional i es reduïx l'aprofitament lucratiu privat, i es millora per tant, la relació a què es referix l'article 17 de l'Annex al Reglament de Planejament de la Comunitat Valenciana.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 31 de gener de 2003, acorda: aprovar definitivament la Modificació núm. 3 de les Normes Subsidiàries de Potríes.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 31 de gener de 2003.- El secretari de la Comissió Territorial d'Urbanisme: José Manuel Palau Navarro.